钦定古今图书集成/明伦汇编/氏族典/第304卷 > 《廖用贤尚友录》 > 庄英
## 钦定古今图书集成/明伦汇编/氏族典/第304卷 > 《廖用贤尚友录》 > 庄英

按《万姓统谱》：“英字志彦，歙人，按察副使观之孙。成化
辛卯应乡举，乙未中乙榜，除河南夏邑教谕，秩满陞
江西广昌知县。到任几二旬，适闽寇窃发，剽掠生民，
英挺身赴捍，遂为所害，阖邑官吏父老伤悼之。事闻，
诏赠建昌府通判，进其子润为国子生。”